
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων «Τσα- 
τσανέϊκα» και «Γραφεία» δήμου Ν. Μουδανιών (Ν. Χαλκιδι¬ 


κής).... I 

ΑΠΟΦΑΣΕΙΣ 

Έγκριση γενικού πολεοδομικού σχεδίου οικισμού Ελασσόνας (δή¬ 
μου Ελασσόνας) ν. Λάρισας... 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης των πολεοδομικών ενοτήτων «Τσατσα- 
νέϊκα» και «Γραφεία» δήμου Ν. Μουδανιών (Ν. Χαλκιδικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1,4,5 και 6) και 7 (παρ. 1,2 και 4): 

2. Τις διατάξεις του Ν. Δ/τοςτης 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 9. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7,8,9 και 16 
όπως μεταγενέστερα τροποποιήθηκαν με τις διατάξεις του άρθρου 13 
του Ν. 1647/1986 «Οργανισμός Κτηματολογίου και Χαρτογραφή¬ 
σεων Ελλάδας (ΟΚΧΕ) και άλλες σχετικές διατάξεις» (ΦΕΚ 141/Α) 
και του άρθρου 1 του Ν. 1772/1988 «Τροποποίηση διατάξεων του 
1577/1985 «ΓΟΚ» και άλλες σχετικές διατάξεις» (ΦΕΚ 91/Α). 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 83811/3512/86 απόφαση του Υπουργού] Περι¬ 
βάλλοντος, Χωροταξίας και Δημοσίων Έργων «Έγκριση γενικοί πολε- 
οδομικού σχεδίου (Γ.Π.Σ.) του οικσιμού Ν. Μουδανιών του δήμου Ν. 
Μουδανιών (Ν. Χαλκιδικής)» (ΦΕΚ 45/Δ/87). 

6. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αριθ. Υ. 1436/1987 απόφαση ταου Πρωθυπουργού 


«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

8. Την υπ’ αριθ. 27/1988 γνωμοδότηση του δημοτικού συμβουλίου 
Ν. Μουδανιών. 

9. Την υπ’ αριθ. 2/συν. 10η/20.5.88 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Χαλκιδικής. 

10. Την υπ’ αριθ. 748/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

„ ' Α Ρ Θ Ρ° 1 

Εγκρίνεται το πολεοδομικό σχέδιο των πολεοδομικών ενοτήτων 
«Τσαταανέϊκα» και «Γραφεία» του δήμου Ν. Μουδανιών (Ν. Χαλκιδι¬ 
κής) με τον καθορισμό οικοδομήσιμων χώρων, οδών, πεζοδρόμων, κοι¬ 
νοχρήστων χώρων, χώρου νηπιαγωγείου - δημοτικού σχολείου, βρε¬ 
φονηπιακού σταθμού, κέντρου υγείας, δημοτικού πάρκου - τουριστικού 
περιπτέρου - παιδικής χαράς, ιερού ναού, χώρων στάθμευσης αυτοκι¬ 
νήτων (Ρ), όπως οι παραπάνω ρυθμίσεις φαίνονται στο σχετικό χρωμα¬ 
τισμένο πρωτότυπο διάγραμμα σε κλίμακα 1:1000 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 77374/1988 πράξη του και που συνοπτικό του (αντίτυπο δημο¬ 
σιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των πολεοδομικών ενοτήτων των οποίων το πολεοδομικό 
σχέδιο εγκρίνεται με το άρθρο 1 του παρόντος. 

Άρθρο 3 

1. Στα οικοδομικά τετράγωνα που χαρακτηρίζονται στο σχετικό διά¬ 
γραμμα με το στοιχείο Ο.Τ. επιτρέπεται η χρήση αμιγούς κατοικίας, 
όπως προσδιορίζεται με το άρθρο 4 του Π.Δ/τος 81/1980 (ΦΕΚ 
27/Α). 

2. Στα οικοδομικά τετράγωνα που χαρακτηρίζονται στο ίδιο διά¬ 
γραμμα με το στοιχείο Ο.Τ.Α. επιτρέπεται η χρήση γενικής κατοικίας, 
όπως προσδιορίζεται με το άρθρο 5 του ίδιου ως άνω Π.Δ/τος. 

3. Στο οικοδομικό τετράγωνο που χαρακτηρίζεται στο ίδιο διά¬ 
γραμμα με το στοιχείο Κ, επιτρέπεται η χρήση πολεοδομικού κέντρου, 
όπως προσδιορίζεται με το άρθρο 8 του ίδιου ως άνω Π. Δ/τος και ειδι¬ 
κότερα: 

- εμπορικά καταστήματα 

- γραφεία, διοίκηση 

- πολιτιστικά κτίρια 

- κτίρια στάθμευσης, γήπεδα στάθμευσης 

Άρθρο 4. 

1. Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων εγκρίνεται το σχέδιο επιβάλλεται προκήπιο 
πλάτους τριών (3) και πέντε (5) μέτρων όπως φαίνεται στο ίδιο διά- 
γραμμα. 

2. Στο πρόσωπο των οικοπέδων οικοδομημένων ή μη που βρίσκονται 

στο οικοδομικό τετράγωνο που περιβάλλεται από την οδό Καλοποίμνου, 
χώρου πλατείας και πεζοδρόμου επιβάλλεται προκήπιο πλάτους τριών 
(3) μέτρων. 

Άρθρο 5. 

Τα ελάχιστα όρια εμβαδοϋ και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα α) τα οικόπεδα τα οποία έχουν 
κατά την ημερομηνία δημοσίευσης του παρόντος διατάγματος: 

- Ελάχιστο πρόσωπο: δέκα (10) μέτρα 

- Ελάχιστο εμβαδόν: διακόσια πενήντα (250) τ.μ. και 

β) οικόπεδα που προκύπτουν από την οριστική πράξη εφαρμογής της 
πολεοδομικής μελέτης ή προέρχονται από τις εισφορές σε γη σύμφωνα 
με το Ν. 1337/1983 εφόσον έχουν: 

- Ελάχιστο πρόσωπο: δέκα (10) μέτρα 

- Ελάχιστο εμβαδόν: διακόσια πενήντα (250) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 


νεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των ανεγερθησομένων κτιρίων: οκτώ 
(8) μέτρα, ΐπεράνω του μέγιστου επιτρεπόμενου ύψους των κτιρίων 
επιβάλλεται η κατασκευή στέγης με μέγιστο ύψος δύο (2) μέτρα και 
κλίση μέχρι 30%. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ!ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ παπαςτεφανακις 

ΑΠΟΦΑΣΕΙΣ 

Αριθ. 79033/4303 (2) 

Έγκριση γενικού πολεοδομικού σχεδίου οικισμού Ελασσόνας (δήμου 
Ελασσόνας) ν. Λάρισας. 

Ο ΑΝΑΠΛ. ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡ. & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του ν. 1558/1985 «Κυβέρνηση και Κυβερνητικά 
όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 πα¬ 
ράγρ. 2 και την σε εκτέλεση αυτής υπ’ αρ. 19523/833/3.3.88 από¬ 
φαση του Αναπληρωτή Υπουργού Περιβάλλοντος, Χωροταξίας και Δη¬ 
μοσίων Έργων «Παράταση προθεσμίας έγκρισις γενικού πολεοδομικού 
σχεδίου» (ΦΕΚ 208/Δ). 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
ΕΘνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

7. Την υπ’ αριθ. 56535/3677/18.12.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση της 
διαδικασίας σύνταξης του γενικού πολεοδομικού σχεδίου Ελασσόνος (ν. 
Λαρίσης) (ΦΕΚ 6/Δ)». 

8. Τα υπ’ αριθ. 1831/19.3.1986 και 2470/16.4.1986 έγγραφα 
του Τμήματος Πολεοδομίας και Πολεοδομικών Εφαρμογών προς το 
δήμο και τους αρμόδιους φορείς. 

9. Τις υπ’ αριθ. 29/1986 και 36/1988 γνωμοδοτήσεις του δημοτι¬ 
κού συμβουλίου Ελασσόνας. 

10. Το από 27.5.1986 έγγραφο της Διεύθυνσης Γεωργίας Νομαρ¬ 
χίας Λάρισας και το συνημμένο σ’ αυτό πρακτικό της Ευκαιριακής Νο¬ 
μαρχιακής Επιτροπής. 

11. Το υπ’ αριθ. 1344/Δα/14.5.1986 έγγραφο της Γενικής Γραμ¬ 
ματείας Δημοσίων Έργων, Υπουργείου Περιβάλλοντος, Χωροταξίας 
και Δημοσίων Έργων. 

12. Το υπ’ αριθ. 1502/14.4.1986 έγγραφο της Διεύθυνσης Οικι¬ 
σμού Λάρισας Υπουργείου Περιβάλλοντος, Χωροταξίας και Δημοσίων 
Έργων. 

13. Το υπ’ αριθ. 816/14.5.1986 έγγραφο της 7ης Εφορείας Βυζα¬ 
ντινών Αρχαιοτήτων Υπουργείου Πολιτισμού. 

14. Το υπ’ αριθ. 1637/Φ.700.3/18.6.1986 έγγραφο του Αρχη¬ 
γείου Πυροσβεστικού Σώματος, Γενικής Γραμματείας Δημόσιας Τάξης 
Υπουργείου Εσωτερικών και Δημόσιας Τάξης. 

15. Το υπ’ αριθ. ΔΒ/Φ1.55/1537/17.6.1986 έγγραφο της Διεύ¬ 
θυνσης Βιομηχανίας Νομαρχίας Λάρισας. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την υπ’ αριθ. 8/πρ. 170/6.7.1988 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος (ν. Λάρισας), αποφασί¬ 
ζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού 
Ελασσόνας του δήμου Ελασσόνας (ν. Λάρισας), όπως τα όριά του προσ¬ 
διορίζονται με κόκκινη γραμμή στο χάρτη ΓΙ. 1.11 σε κλίμακα 1:5000. 
Κυρίως το ως άνω σχέδιο περιλαμβάνει: 

Α·. Την πολεοδομική οργάνωση του οικισμού Ελασσόνας για πληθυ- 
σμιακό μέγεθος της τάξης των 16.000 κατοίκων για την επόμενη πε¬ 
νταετία (πληθ. κορεσμού) με: 

α. Την επέκταση του σχεδίου πόλης σε εκτάσεις πυκνοδομημένες και 
αραιοδομημένες και τη δημιουργία τριών πολεοδομικών ενοτήτων με 
μέση πυκνότητα οικήσεως και μέσο συντελεστή δόμησης κατά πολεοδο¬ 


μική ενότητα ως εξής: 


Πολεοδομική 
ενότητα (γειτονιά) 

1 Βόρεια 

2 Νότια 

3 Δυτική 


Μέση πυκνότητα 
οικήσεως κατ/Ηα 
87 
85 
83 


Μέσος Σ.Δ. 
1,05 
0,96 
0,92 


όπως φαίνονται στο χάρτη Π.1.4,Π.1.5. 

β) Τον προσδιορισμό των χρήσεων γης όπως φαίνεταιστο χάρτη 
Π.1.2, 1.3.2 σε κλίμακα 1:5.000 και ειδικότερα: 

- Τη χωροθέτηση των κεντρικών λειτουργιών κυρίως στο σημερινό 
κέντρο πόλης στη βόρεια πολεοδομική ενότητα και σε τμήματα των δύο 
άλλων πολεοδομικών ενοτήτων. 

- Τη δημιουργία σε κάθε πολεοδομική ενότητα τοπικών κέντρων. 

- Τη χωροθέτηση διοικητηρίου σε δημοτική έκταση της νότιας πολε- 
οδομικής ενότητας. 

- Τη χωροθέτηση κοινωφελών εξυπηρετήσεων. 

- Τη χωροθέτηση πνευματικού-πολιτιστικού κέντρου στη νότια πολε¬ 
οδομική ενότητα και τη δημιουργία υπαίθριου πολιτιστικού κέντρου. 

- Τη χωροθέτηση λειτουργιών πρόνοιας (κέντρο υγείας) στη δυτική 
πολεοδομική ενότητα. 

- Τη χωροθέτηση χώρων εκπαίδευσης. 

- Τη μετεγκατάσταση του ΚΕΤΕ. 

- Τη δημιουργία αθλητικών εγκαταστάσεων. 

- Την οργάνωση χώρων αστικού πρασίνου και αναψυχής. 

- Τον καθορισμό χρήσεων βιοτεχνίας-βιομηχανίας (μη οχλούσας) 
και χονδρεμπορίου στα δυτικά του οικισμού. 

- Τη μεταφορά του υπεραστικού σταθμού λεωφορείων στη δυτική πο¬ 
λεοδομική ενότητα. 

- Την ανάπτυξη κατά τα λοιπά χρήσεων γενικής και αμιγούς κατοι¬ 
κίας. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους, των αναγκών σε γη (Ηα) για κοινωνική υποδομή του 
οικισμού όπως αναφέρονται στους πίνακες Α.11.6 και Α. 11.2.3. 

δ) Τον καθορισμό αναπτυξιακών ζωνών όπως φαίνεται στον χάρτη 
Π. 1.6.1. σε κλίμακα 1:5000 και ειδικότερα: 

- Ζώνη βιοτεχνίας - βιομηχανίας (μη οχλούσας) - χονδρεμπορίου 
στα δυτικά του οικισμού. 

ε) Τον καθορισμό ζωνών οικονομικών και θεσμικών κινήτων όπως 
φαίνεται στο χάρτη Π.1.7 σε κλίμακα 1:5.000 και ειδικότερα: 

- Ζώνες κοινωνικού συντελεστή σε όλη την περιοχή επέκταση. 

- Ζώνες ειδικής οικονομικής ενίσχυσης (ΖΕΕ) στις περιοχές υποβαθ¬ 
μισμένης δόμησης στο Βαρόσι και της βόρεια γειτονιά. 

- Ζώνες ειδικών κινήτρων (ΖΕΚ) στα κέντρα των επεκτάσεων. 

στ) Τον καθορισμό ζωνών πολεοδομικών μηχανισμών όπως φαίνεται 

στο χάρτη Π.1.8 σε κλίμακα 1:5.000 και ειδικότερα: 

- Ζώνη κανονιστικών όρων δόμησης (ΖΚΟ). 

- Ζώνες αγοράς συντελεστού δόμησης (ΖΑΣ) σε περιοχές του ήδη 
εγκεκριμένου σχεδίου πόλης και στις επεκτάσεις. 

Β. Τις προτάσεις για τη λήψη μέτρων για την προστασία του περι¬ 
βάλλοντος όπως φαίνεται στο χάρτη Π. 1.9, Ι.ΙΟσε κλίμακα 1:25.000 
και ειδικότερα: 

- Απομάκρυνση της λαχαναγοράς και μεταφορά της σε κοινόχρη¬ 
στους χώρους. 

- Μεταφορά του νεκροταφείου στο ύψωμα του Αγίου Αθανασίου. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής. 

1. Μεταφορική υποδομή όπως φαίνεται στο χάρτη Π.2.1.2. σε κλί¬ 
μακα 1:5.000 και ειδικότερα: 

- Αναβάθμιση, σύμφωνα με την υπάρχουσα μελέτη, του οδικού 
άξονα Λάρισας - Κοζάνης σε ελεύθερη λεωφόρο και μετατόπισή της 
ανατολικά μεταξύ Ελασσόνας - Τσαρίτσανης. 

- Αναβάθμιση της οδού που συνδέει τον οικισμό Δεσκάτη και τα Γρε- 
βενά με τη νέα εθνική οδό Λάρισας - Κοζάνης. 

- Δημιουργία εξωτερικού ημιδακτυλίου και κατασκευή μακροπρόθε¬ 
σμα τετάρτης γέφυρας στον Ελασσονίτη ποταμό. 

- Δημιουργία εσωτερικού ημιδακτυλίου (οδοί 25ης Μαρτίου και 
Δημ. Ελασσόνος). 

- Οργάνωση συλλεκτηρίων σε ακτινοειδή διάταξη για τη διευκό¬ 
λυνση των μετακινήσεων από το κέντρο του οικισμού στα τοπικά κέντρα 

και τις εξόδους της πόλης. 

- Οργάνωση δικτύου πεζοδρόμων που καλύπτει όλη την έκταση του 
σχεδίου. 

2. Δίκτυο ύδρευσης όπως φαίνεται στο χάρτη Π.2.2.2. σε κλίμακα 
1:5.000 και ειδικότερα: 

- Επέκταση του δικτύου διανομής νερού στον υπόλοιπο οικισμό και 
στις επεκτάσεις. 

- Τροφοδότηση του δικτύου ύδρευσης από τις πηγές Μάνας, και γε¬ 
ωτρήσεις στις θέσεις Τεκές και Ζερβομίλια. 

- Δημιουργία δεξαμενών που για την κάλυψη αναγκών κυρίως περι¬ 
φερειακών οικισμών. 

3. Δίκτυο αποχέτευσης όμβριων - ακαθάρτων όπως φαίνεται στο 
χάρτη Π.2.3.2, 2.4.2. σε κλίμακα 1:5.000 και ειδικότερα: 

- Την ολοκλήρωση της μελέτης δικτύου αποχέτευσης ακαθάρτων - 
όμβριων όπως και των έργων επεξεργασίας καθαρισμού και διάθεσης 
λυμάτων του δήμου Ελασσόνας. 

- Την επέκταση και πύκνωση του υπάρχοντος δικτύου όμβριων με 
τελικό αποδέκτη του Ελασσονίτη. 

4. Ενεργειακό σύστημα όπως φαίνεται στο χάρτη Π.2.6.2. σε κλί¬ 
μακα 1:5.000 και ειδικότερα: 

- Την επέκταση του υπάρχοντος δικτύου στις περιοχές των επεκτά¬ 
σεων. 

5. Τηλεπικοινωνιακό σύστημα όπως φαίνεται στο χάρτη Π.2.7.2 σε 
κλίμακα 1:5.000 και ειδικότερα: 

- Την επέκταση της χωρητικότητας του τηλεφωνικού κέντρου για 
την καλύτερη εξυπηρέτηση του οικισμού. 

- Την επέκταση του δικτύου για την κάλυψη των αναγκών που θα 
προκύψουν από την επέκταση. 

Δ. Τις προτάσεις για τα απαραίτητα έργα και μελέτες για την ασφά¬ 
λεια - προστασία του οικισμού. 

Πυροπροστασία, προστασία από σεισμό - θεομηνίες όπως φαίνεται 
στο χάρτη Π.3.1.2 - 3.2. - 3.3. σε κλίμακα 1:5.000 και ειδικότερα: 


- Εγκατάσταση πυροσβεστικού σταθμού στην Ελασσόνα που να κα¬ 
λύπτει τη πόλη και την ευρύτερη περιοχή. 

- Πύκνωση του δικτύου των σημείων υδροληψίας τόσο στην πόλη 
όσο και στις προτεινόμενες περιοχές βιομηχανίας - βιοτεχνίας. 

- Οργάνωση ενός χώρου κατά πολεοδομική ενότητα κατάλληλου 
για τη συγκέντρωση πληθυσμού σε περίπτωση σεισμού ή άλλης θεομη¬ 
νίας. 

Ε. Ακριβή αντίγραφα των παραπάνω δεκατριών (13) πρωτοτύπων 
χαρτών και δύο (2) πινάκων θεωρημένα από τον Προϊστάμενο της Διεύ¬ 
θυνσης Τοπογραφικών Εφαρμογών θα είναι ανηρτημένα επί 20 μέρες 
από τη δημοσίευση της απόφασης αυτής στην Εφημερίδα της Κυβερνή- 
σεως στο Τμήμα Αρχείου Σχεδίων της Διεύθυνσης Τοπογραφικών 
Εφαρμογών του Υπουργείου Περιβάλλοντος, Χωροταξίας και Δημο¬ 
σίων Έργων, Πουλίου και Αμαλιάδος 17 για να λάβουν γνώση οι εν¬ 
διαφερόμενοι. 

2) Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων, σε 
συνδυασμό με τις διατάξεις του ν. 1577/1985 (ΓΟΚ). 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΙΣ ΠΑΠΑΣΤΕΦΑΝΑΚΙΣ 

